פורמולה 1 עונת 2026

**עונת 2026** היא העונה ה-77 של אליפות הפורמולה 1. בעונה מתוכננים להתקיים 24 מרוצים.

בעונה חל שינוי משמעותי במבנה המכוניות והמנועים.

קבוצת סאובר, שנרכשה על ידי אאודי בשנת 2024 הפכה להיות קבוצת מפעל של היצרנית הגרמנייה ויצרנית מנועים. קאדילק מצטרפת לאליפות כקבוצה ה-11 ותעשה שימוש במנועים של קבוצת פרארי.

הונדה מספקת מנועים לקבוצת אסטון מרטין במקום לקבוצת רד בול, שרוכשת את המנועים מפורד. רנו הפסיקה לייצר מנועים עבור קבוצת אלפין ועברה לרכוש אותם מקבוצת מרצדס.

## נהגים וקבוצות

### שינויים בנהגים
* לנדו נוריס, שזכה באליפות הנהגים בעונה הקודמת, בחר להתחרות עם המספר "1" במקום המספר "4". מקס ורסטאפן, שהתחרה עם המספר בארבע העונות הקודמות, בחר לשנות את המספר איתו התחרה מ-"33" ל-"3", לאחר שקיבל את אישורו של דניאל ריקארדו לעשות שימוש במספר.
* קבוצת קאדילק החתימה את ולטרי בוטאס, ששימש כנהג משלים בקבוצת מרצדס, וסרחיו פרס, שלא התחרה בעונה הקודמת, כנהגים של הקבוצה בעונת הבכורה שלה בסבב.
* איזק אג'אר עבר מקבוצת רייסינג בולס לרד בול במקומו של יוקי צונודה. ארביד לינדבלד, חבר בתוכנית פיתוח הנהגים של רד בול הוחתם במקומו של אג'אר.

## לוח מרוצים

### שינויים בלוח המרוצים
* החוזה עם גרנד פרי אמיליה-רומאניה, שפג בסיום עונת 2025, לא חודש והמרוץ לא נכלל בלוח המרוצים.
* גרנד פרי ספרד, שהתקיים מאז שנת 1992 בברצלונה, עבר למסלול מדרינג, מסלול רחוב שהוקם במדריד. המסלול בברצלונה ימשיך לארח מרוץ תחת השם גרנד פרי ברצלונה-קטלוניה.
* גרנד פרי אזרבייג'ן יתקיים בשבת ולא ביום ראשון כדי למנוע התנגשות עם אירועי יום הזיכרון לחללי מלחמת נגורנו קרבאך השנייה.
;במהלך העונה
* מבצע שאגת הארי והירי של איראן על מדינות שכנות הובילו לדחייה של גרנד פרי בחריין וגרנד פרי ערב הסעודית שתוכננו להתקיים בחודש אפריל.

## מרוצי ספרינט

## שינויים בתקנות
### שינויים במבנה המכונית
במטרה להפוך את המכוניות למהירות יותר הוקטנו הממדים והמשקל בהשוואה לדור הקודם. בסיס הגלגלים הוקטן מ-3.6 מטרים ל-3.4 מטרים ורוחב המכונית צומצם מ-2.0 מטרים ל-1.9 מטרים. המשקל המינימלי הוא 768 ק"ג, הפחתה של 30 ק"ג. רוחבם של הצמיגים האחוריים קטן ב-30 מילימטר, בעוד הקדמיים קטנו ב-25 מילימטר.

המנועים החדשים כללו ירידה בהיספק של מנוע הבעירה הפנימית מ-560 קילוואט (כ-760 כ"ס) ל-400 קילוואט (כ-545 כ"ס). מנגד, הספק הסוללה החשמלית הוכפל כמעט פי שלושה מ-120 קילוואט ל-350 קילוואט. כוח אגירת האנרגיה באמצעות הבלימה הוכפל.

מערכת ה-DRS, שהייתה קיימת בכנף האחרוית של המכוניות בוטלה. במקומה הוכנה מערכת אווירודינמיקה אקטיבית (AAS) שתאפשר שינוי אוטומטי של מצב הכנפיים בפניות להשגת אפקט הצמדה בפניות (Z-MODE), בעוד שבישורת יופעל מצב שונה (X-MODE) שיסייע בהקטנת ההתנגדות והגברת המהירות.

## מבחני קדם העונה
מבחני קדם העונה היו ההזדמנות הראשונה של הקבוצות לבחון את המכוניות לאחר שינוי התקנות והחלפת המנועים. ימי המבחן הראשונים התקיימו במסלול בברצלונה בתאריכים 26–30 בינואר. כל קבוצה יכלה להשתתף במקסימום שלושה ימים, מתוך החמישה. קבוצת ויליאמס לא לקחה חלק במבחנים עקב עיכוב בפיתוח ובניית המכונית. אדריאן ניואי החליט לעשות שינויים של הרגע האחרון במכונית של קבוצת אסטון מרטין, דבר שעיכב את הגעתה של המכונית למסלול. לבסוף השתתפה הקבוצה באימונים ביום חמישי בצהריים וביום שישי.

ימי מבחן נוספים צפויים להתקיים בבחריין בתאריכים 11–13 בפברואר ו-18–20 בפברואר.

## דירוג האליפות
### שיטת הניקוד
שיטת הניקוד זהה לשיטה שהונהגה בעונה הקודמת.

## אליפות הנהגים

### אליפות היצרנים

## קישורים חיצוניים

* 
* 
* 

## הערות שוליים

קטגוריה:עונות בפורמולה 1
קטגוריה:תחרויות ספורט מוטורי ב-2026